Diari Oficial de la Generalitat Valenciana


Sumari del DOGV 5936, del 20-01-2009 (2009/257)

RESOLUCIÓ de 10 de desembre de 2008, de la Direcció General d'Ordenació, Avaluació i Investigació Sanitària de la Conselleria de Sanitat, per la qual renova l'autorització sanitària de l'Hospital Provincial de Castelló per a fer extraccions de globus oculars de donants morts.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5936

Data del DOGV
:   20-01-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/257


Data del document
:   10-12-2008

Organisme emissor
:   Conselleria de Sanitat

Tipus de document
:   Resolució

Descriptors 

:   * Castelló de la Plana
    * trasplantament d'òrgans
    * establiment hospitalari

RESOLUCIÓ de 10 de desembre de 2008, de la Direcció General d'Ordenació, Avaluació i Investigació Sanitària de la Conselleria de Sanitat, per la qual renova l'autorització sanitària de l'Hospital Provincial de Castelló per a fer extraccions de globus oculars de donants morts. [2009/257]  
L'Hospital Provincial de Castelló va obtindre l'autorització per a fer extraccions de globus oculars de donants morts per la Resolució de la Conselleria de Sanitat de 17 de desembre de 2003.  
Nicolas Martinez Tornero, director gerent del Consorci Hospitalari Provincial de Castelló, va presentar, amb data 25 de novembre de 2008, la sol·licitud de renovació de l'autorització sanitària per a fer extraccions de globus oculars de donants morts.  
La Direcció General d'Assistència Sanitària i la Direcció del Programa de Trasplantaments de la Comunitat Valenciana informen favorablement sobre la renovació sol·licitada.  
Fonaments Jurídics  
1. La Direcció General d'Ordenació, Avaluació i Investigació Sanitària de la Conselleria de Sanitat és competent segons l'Orde de 26 de febrer de 2008 sobre l'autorització sanitària de centres sanitaris de l'Agència Valenciana de Salut per a la pràctica d'activitats d'extracció i trasplantament d'òrgans, teixits i cèl·lules, i els decrets 176/2004, de 24 de setembre, i 120/2007, de 27 de juliol.  
2. Es complix el que establixen el Reial Decret 1301/2006, de 10 de novembre, que establix les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans, i l'Orde de 26 de febrer de 2008 de la Conselleria de Sanitat.  
Vistos els antecedents de fet i els preceptes legals esmentats i la resta que s'apliquen, resolc renovar l'autorització de l'Hospital Provincial de Castelló per a fer extraccions de globus oculars de donants morts. Esta acreditació és vàlida per un període de quatre anys, a partir de la data d'esta resolució.  
Es pot revocar l'acreditació en qualsevol moment, si s'alteren o deixen de complir-se els requisits i les consideracions que l'han feta possible.  
Respecte a l'activitat que s'acredita, el centre queda sotmés a la inspecció i el control de la Conselleria de Sanitat.  
Esta resolució s'ha de notificar a les persones interessades, amb l'advertiment que no exhaurix la via administrativa i que hi poden interposar un recurs d'alçada davant el conseller de Sanitat en el termini d'un mes comptador des de l'endemà de la data de la notificació.  
València, 10 de desembre de 2008.- La directora general d'Ordenació, Avaluació i Investigació Sanitària: Pilar Viedma Gil de Vergara.